31999D0757
L 300/25
JURNALUL OFÍCIAL AL UNIUNII EUROPENE
DECIZIA COMISIEI
din 5 noiembrie 1999
de modificare a Deciziei 97/467/CE de întocmire a listelor provizorii cu unități din țări terțe din care statele membre autorizează importurile de carne de iepure și de carne de vânat de crescătorie
[notificată cu numărul C(1999) 3583]
(Text cu relevanță pentru SEE)
(1999/757/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind normele de întocmire, pentru o perioadă tranzitorie, a listelor provizorii cu unități din țări terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (4),
(1)
Întrucât, prin Decizia 97/467/CE a Comisiei (3), așa cum a fost modificată ultima dată prin Decizia 98/556/CE (4), se întocmesc listele provizorii cu unitățile producătoare de carne de iepure și de carne de vânat de crescătorie.
(2)
Întrucât Noua Caledonie a transmis o listă cu unități producătoare de carne de iepure și de carne de vânat de crescătorie și întrucât autoritățile competente certifică faptul că aceste unități sunt în conformitate cu normele comunitare.
(3)
Întrucât se poate prin urmare stabili o listă provizorie cu unități producătoare de carne de iepure și de carne de vânat de crescătorie pentru Noua Caledonie.
(4)
Întrucât, în consecință, este oportun să se modifice Decizia 97/467/CE.
(5)
Întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Textul anexei la prezenta decizie completează anexa la Decizia 97/467/CE.
Articolul 2
Prezenta decizie se aplică de la 6 noiembrie 1999.
Articolul 3
Prezenta decizie se adresează statelor membre.
Adoptată la Bruxelles, 5 noiembrie 1999.